Predkladacia správa

Na pozvanie predsedníčky vlády Chorvátskej republiky Jadranky Kosorovej sa dňa 25. augusta 2011 uskutoční oficiálna návšteva predsedníčky vlády Slovenskej republiky Ivety Radičovej v Chorvátskej republike.
Počas návštevy premiérky prerokujú aktuálne politické otázky a ekonomické opatrenia, otázky týkajúce sa stavu procesu integrácie Chorvátska do Európskej únie po ukončení prístupových rokovaní v júni tohto roku, prípravy na spoluprácu na európskej úrovni s budúcim blízkym partnerom EÚ, sprostredkovania know-how k referendu o vstupe do EÚ,  bilaterálnej spolupráce v hospodárskej oblasti energetiky a spolupráce v oblasti kultúry, školstva a menšín.
Materiál sa predkladá ako iniciatívny a vzhľadom na svoj charakter nebol predložený na medzirezortné pripomienkové konanie.